पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में अब एक बार RTPCR टेस्ट पॉजिटिव आने पर कोरोना संक्रमित के स्वस्थ होने पर दोबारा टेस्ट करवाने की जरुरत नहीं है। कोरोना महामारी की दूसरी लहर में ICMR द्वारा कोरोना सैंपलिंग को लेकर गाइडलाइन जारी होने के बाद प्रदेश के चिकित्सा एवं स्वास्थ्य विभाग ने बुधवार को सभी CMHO को इस संबंध में निर्देश दिए।
जिसमें स्वास्थ्य निदेशक ने कहा कि कि जो RTPCR टेस्ट में पॉजिटिव पाए जाने पर जो भी कोरोना पेशेंट अस्पताल में भर्ती है। उनको भी डिस्चार्ज करने से पहले दोबारा कोरोना टेस्ट करवाने की जरुरत नहीं है।
इसी तरह, कोरोना की स्थिति में जिन रोगियों को बुखार, खांसी के साथ सिर दर्द, गले में खराश, सांस लेने में तकलीफ, बदन दर्द, स्वाद और खुशबु की क्षमता खोना, थकान व दस्त के लक्षण पाए जाएं। उनको कोविड 19 का संदिग्ध रोगी माना जाए। जब तक किसी अन्य रोगी की पुष्टि नहीं हो।
राजस्थान में आज पॉजिटिव केसों से ज्यादा हुए रिकवर, अब तक 9 लाख से ज्यादा टेस्ट
कोरोना की दूसरी लहर में प्रदेशवासियों के लिए बुधवार को अच्छी खबर आई। आज नए कोरोना संक्रमित केसों से ज्यादा रिकवर केस ज्यादा हुए है। चिकित्सा विभाग द्वारा जारी आंकड़ों के अनुसार बुधवार को 16 हजार 815 कोरोना पॉजिटिव केस आए। वहीं, 17 हजार 22 मरीज रिकवर हुए।
चिंता की बात है कि मौत का आंकड़ा 150 से ज्यादा आ रहा है। बुधवार को भी 155 लोगों ने कोरोना संक्रमण से दम तोड़ा। प्रदेश में अब तक 6.85 लाख लोग कोरोना संक्रमित हो चुके है। इनमें 4.83 लाख लोग रिकवर हुए है। लेकिन 1.96 लाख एक्टिव केस है। राजस्थान में अब तक 9 लाख से ज्यादा RTPCR टेस्ट किए जा चुके है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn